Xifosuros

A dos xifosuros (Xiphosura) é unha orde de quelicerados mariños da clase dos merostomados.

Antigamente clasificado como unha clase, este rango asígnase hoxe ao taxon dos merostomados (Merostomata), que inclúe a orde fósil dos euriptéridos (Eurypterida). Estes últimos parece que están máis cerca dos arácnidos que os merostomados actualmente vivos (os xifosuros).

A súa especie máis coñecida é Limulus polyphemus o chamado cangrexo de ferradura, aínda que son todas moi semellantes entre si.

Os xifosuros considéranse como fósiles viventes porque evolucionaron moi pouco nos seus máis de 475 millóns de anos de existencia (apareceron por primeira vez no rexistro fósil no ordovícico inferior).Van Roy, P.; Orr, P. J.; Botting, J. P.; Muir, L. A.; Vinther, J.; Lefebvre, B.; Hariri, K. E. & Briggs, D. E. G. (2010): "Ordovician faunas of Burgess Shale type". Nature 465: 215.Van Roy, P.; Briggs, D. E.; & Gaines, R. R. (2015): "The Fezouata fossils of Morocco; an extraordinary record of marine life in the Early Ordovician". Journal of the Geological Society.

 Taxonomía 
 Descrición 
A orde foi descrita en 1802 polo entomólogo francés Pierre André Latreille, no volume primeiro da súa monumental obra Histoire naturelle générale et particulière des crustacés et insectes, publicada en 14 volumes entre 1802 e 1805. 

 Etimoloxía 
O nome Xiphosura está formado polos elementos do latín científico xipho- e -ura, tirados do grego antigo ξίφος xíphos 'espada' e οὐρά ourá 'cola', respectivamente; e coa desinencia -a, indicando substantivo neutro plural. Literalmente: 'os de cola en (forma de) espada'.Xiphosura  no Memidex Dictionary.<ref>Xiphosura no Merriam-Webster Unabridged Dictionary.</ref>

 Clasificación 
A orde dos xifosuros, segundo Lamsdell (2013) James Lamsdell (2013): "Revised systematics of Palaeozoic 'horseshoe crabs' and the myth of monophyletic Xiphosura". Zoological Journal of the Linnean Society 167 (1): 1-27. e Fossilworks,Order Xiphosurida Latreille 1802  en Fossilworks. subdivídese en dúas subordes, a dos belinurinos (Bellinurina), extinta, e a dos limulinos (Limulina), esta última a única con especies actuais, todas elas reunidas na familia dos limúlidos (Limulidae), que conta con tres xéneros e catro especies:Mikko's Phylogeny Archive - Xiphosura.

 Orde Xiphosura Xiphosura no ITIS.
 Suborde Limulina Limulina no ITIS.
 Famiia Limulidae Limulidae no ITIS. 
 Xénero Carcinoscorpius Carcinoscorpius no ITIS. 
 Carcinoscorpius rotundicauda - Sueste Asiático.
 Xénero LimulusLimulus no ITIS.
 Limulus polyphemus - golfo de México e costa atlántica de Norteamérica.
 Xénero TachypleusTachypleus no ITIS. 
 Tachypleus tridentatus - Sueste e leste de Asia.
 Tachypleus gigas - Sueste e leste de Asia.

 Notas 

 Véxase tamén 

 Bibliografía 
 Brusca, R. C. & G. J. Brusca (1990): Invertebrates. Sunderland, MA, USA: Sinauer Associates. Tradución ao castelán en 2005, por McGraw-Hill Interamericana de España, Madrid. ISBN 978-84-486-0246-8.
 Rupppert, E. E.; R. S. Fox & R. D. Barnes (2004): Invertebrate Zoology'', 7ª ed. Stamford, Connecticut (EE.UU.): Brooks/Cole ISBN 0-03-025982-7.

 Outros artigos 
 Quelicerados
 Merostomados

 Ligazóns externas 
 Xiphosura  en Fossilworks. 
 Xiphosura no ITIS.
 Xiphosura na ADW.
 Xiphosura na EOL.
 "It's not an Alien! Meet the Horseshoe Crab" Vídeo en Youtube 
 Atlantic horseshoe crab (Limulus polyphemus) Vídeo en Youtube.